2. pielikums
Iepirkuma “Talsu novada pašvaldības īpašumu apdrošināšana” nolikumam 

TEHNISKĀ SPECIFIKĀCIJA


1. APDROŠINĀŠANAS PERIODS:
Viens kalendārais gads – 12 mēneši.

2. APDROŠINĀMIE OBJEKTI:
2.1. Apdrošināt paredzēts nolikuma 3. pielikumā (Nekustamo īpašumu saraksts) sarakstā minētos nekustamos īpašumus un tajos esošos kustamos īpašumus.
2.2. Apdrošināmie objekti – nekustamie īpašumi – ēkas ietver:
2.2.1. visus konstruktīvos elementus un to sastāvdaļas, pagraba konstrukcijas, kāpnes, liftus, ieskaitot, iekšējo un ārējo apdari;
2.2.2. durvis, vārtus, logus un stiklojumu (logiem, durvīm, stiklotas sienas, vitrīnas u.tml.) citus projektā vai inventarizācijas lietā minētos un ēkā uzstādītos objektus, tai skaitā karogu, mastus, reklāmas izkārtnes, informatīvas norādes, u.c., kas piestiprināts pie ēkas;
2.2.3. apkures un dzesēšanas, ūdens un kanalizācijas, ventilācijas, vadības un sakaru sistēmas, kā arī citas ēkas ekspluatācijai funkcionāli nepieciešamās inženiertehniskās komunikācijas, ieskaitot kabeļus, video novērošanas sistēmas, caurules, dūmvadus un tvertnes, tai skaitā, bet ne tikai pie ēkas fiksētas ūdens notekas, apkures, naftas, gāzes un tvaika caurules un elektriskos kabeļus, kas atzarojas no apdrošinātā nekustamā īpašuma līdz maģistrālajam pieslēgumam un par kuru ekspluatāciju un remontu ir atbildīgs objekta īpašnieks;
2.2.4. teritorijas labiekārtojumu – nožogojumu, vārtus, barjeras, laukumus, pievedceļus, teritorijas apgaismojumu, karogu mastus, tiltus, bērnu izklaides laukumus, nojumes, reklāmu izkārtnes, dekoratīvu ainavu arhitektūras elementus, ar visām to palīgierīcēm (piemēram, strūklakas sūknis), utt.
2.3. Apdrošināmie objekti – kustamo īpašumu kopums ietver:
2.3.1. biroja tehniku;
2.3.2. mēbeles, inventāru, mācību aprīkojumu, sporta zāļu aprīkojumu un grāmatu, un bibliotēku fondus;
2.3.3. saimnieciskajā darbībā izmantojamās iekārtas un mehānismus (t.sk. mazo traktortehniku un to papildaprīkojumu, ja tie nav reģistrējami CSDD vai VTUA Latvijas Republikā noteiktajā kārtībā); 
2.3.4. elektroniskās iekārtas un preces, wi-fi nodrošinošās iekārtas.
2.3.5. gleznas, skulptūras, antikvārus priekšmetus (antīki priekšmeti ar māksliniecisku vērtību), dejošanas un teātra tērpus, priekšmetus ar māksliniecisku vērtību (gleznas, skulptūras, fotogrāfijas, u.c.).

3. APDROŠINĀJUMA SUMMAS:
3.1. [bookmark: _GoBack]Nekustamo un kustamo īpašumu paredzēts apdrošināt tā atjaunošanas vērtībā pēc pirmās kārtas apdrošināšanas principa, bet to īpašumu, kura nolietojums pārsniedz noteiktu nolietojuma procentu, paredzēts apdrošināt objekta faktiskajā vērtībā.
3.2. Pirmās kārtas apdrošināšanas summu nosaka pretendents un tā nedrīkst būt zemāka par EUR 16 000 000,00. 
3.3. Ar pirmo kārtu tiek saprasts apdrošināšanas atlīdzības princips saskaņā ar kuru apdrošināšanas sabiedrība atlīdzina zaudējumus vai bojājumus līdz apdrošināšanas polisē norādītajai apdrošinājuma summai, nepiemērojot noteikumus par zemapdrošināšanu. Pirmās kārtas apdrošināšanas summa nevar būt vairāku apakšlimitu kopsumma. 
3.4. Ēkās un telpās esošo kustamo īpašumu, mantu (biroja tehniku, mēbeles, inventāru, mācību aprīkojumu, sporta inventāru, saimnieciskajā darbībā izmantojamas iekārtas un mehānismus, elektroniskās iekārtas un preces, gleznas, skulptūras, antikvārus priekšmetus un priekšmetus ar māksliniecisku vērtību) paredzēts iekļaut kopējā pirmās kārtas apdrošināšanas summā ar apakšlimitu EUR 10 000 000,00.
3.5. Pretendents pieņem nolikuma 7. pielikumā norādīto katra apdrošināšanas objekta vērtības noteikšanas principu (atjaunošanas vai faktiskā vērtība), norāda tos apdrošināšanas līgumā un apņemas tos ievērot pēc apdrošināšanas gadījuma iestāšanās un atlīdzības apmēra noteikšanā.
3.5.1. Atjaunošanas vērtībā apdrošinātiem objektiem zaudējumi tiek atlīdzināti pilnā apmērā apdrošināšanas summas ietvaros (atskaitot pašrisku). 
3.5.2. Faktiskā vērtībā apdrošinātiem objektiem atlīdzības apmērs par bojāto ēku vai tās daļu tiek aprēķināts, ņemot vērā tās faktiski konstatēto nolietojumu apdrošināšanas gadījuma iestāšanās brīdī (atjaunošanas izdevumi tiek samazināti par faktiskā nolietojuma apmēru) pie nosacījuma, ka nolietojums pārsniedz 30% (trīsdesmit procentus) vai vairāk, ja Pretendents saskaņā ar šīs Tehniskās specifikācijas 5.1. punkta nosacījumiem piedāvājis augstāku nolietojuma slieksni. 
3.6. Nolikuma 3. pielikumā norādītās atsevišķās katra objekta orientējošās apdrošinājuma summas ir norādītas informatīvos nolūkos kopējās īpašuma vērtības apzināšanai un nevar būt saistošas apdrošināšanas apmēra noteikšanā vai ierobežošanā.
3.7. Pretendents piedāvā apdrošināšanu visiem apdrošināmiem objektiem, neizslēdzot kādu objektu grupu ar ierobežojumiem vai papildus ierobežojošiem nosacījumiem, apakš limitiem, ja vien tas nav atļauts šajā tehniskajā specifikācijā.

4. APDROŠINĀMIE RISKI:
4.1. Apdrošināšanas objekti jāapdrošina pēc īpašuma VISU RISKU apdrošināšanas principa (t.i. apdrošināšanas līgumā kā apdrošinātais risks ir jāparedz visi apdrošināšanas objektam nodarītie pēkšņie un neparedzētie zaudējumi vai bojājumi līguma darbības periodā, izņemot gadījumus, kas noteikti kā izņēmumi), ņemot vērā, ka līgumā pieļaujamie izņēmumi ir uzskaitīti nolikuma 7. pielikumā un tehniskās specifikācijas 4.4. punktā minētajos segumos. 
4.2. Pretendents drīkst noteikt izņēmumus un ierobežojumus visu risku apdrošināšanā tikai saskaņā ar iepirkuma nolikuma 7. pielikumu un tehniskās specifikācijas 4.4. punktā minētajiem segumiem. 
4.3. Pretendents piedāvā visu risku apdrošināšanu visiem apdrošināšanas objektiem, atsevišķi nenosakot ierobežojumus kustamajai mantai, izņemot gadījumus, kuros tas tiek pieļauts saskaņā ar tehniskās specifikācijas noteikumiem. 
4.4. Pretendents papildus var piedāvāt apdrošināšanu šādiem riskiem:
4.4.1. Masu nemieru un terorisma risku ar minimālo limitu EUR 25 000,00;
4.4.2. Applūšanas risks no komunikācijām, kas neatrodas apdrošināmā īpašumā, tai skaitā no maģistrālajiem cauruļvadiem un cauruļvadiem, par kuru ekspluatāciju un remontu nav atbildīgs objekta īpašnieks ar minimālo apakšlimitu EUR 30 000,00;
4.4.3. Elektriskas dabas parādības risks ar minimālo apakšlimitu EUR 10 000,00 un pašrisku līdz EUR 500,00. Ar elektriskām dabas parādībām tiek saprasts elektrisko vai elektronisko iekārtu un to izolācijas materiālu īssavienojums vai citas elektriskas parādības (pārspriegums, izolācijas nepilnības, īssavienojums tinumos vai caur korpusu, īsslēgums ar zemi, mērierīču vai drošības ierīču nefunkcionēšana, netiešs zibens spēriens, un tml.), kas nav izraisījis uguns riska iestāšanos.
4.4.4. Apdrošinātajā īpašumā esošu iekārtu (piemēram sūkņu, boileru, apkures katlu, utt.), kuras iegādātas, sākot ar 2014. gadu, mehāniskas salūšanas risks ar apakšlimitu 70 000,00 EUR un pašrisku līdz EUR 1 000,00. Ar mehānisku salūšanu tiek saprasts zaudējums, kas radies nejauša darba negadījuma dēļ (tāda kā nenoregulēšana, detaļu izkustēšanās no vietas), aizsargierīču bojājumiem, svešķermeņu piejaukšanās, centrifugējošu spēku izraisītas salūšanas, dzesēšanas vai citu šķidrumu sasalšanas, nekvalitatīvas ieeļļošanas vai degvielas, nepietiekama eļļas vai dzesēšanas šķidruma daudzuma, ūdens iztrūkuma tvaika katlos vai spiediena vados, paaugstināta spiediena, izņemot uguns riska iestāšanos vai defektus un/vai kļūdas projektā, materiālos, ražošanā vai uzstādīšanā.
4.4.5. Apdrošināšanas gadījums, kurš iestājies tādas apdrošināšanas objekta pārbūves vai remonta darbu dēļ, kuru veikšanai saskaņā ar spēkā esošajiem normatīvajiem aktiem ir nepieciešama būvatļauja. Attiecībā uz šiem zaudējumiem tiek noteikts atlīdzības limits EUR 50 000,00 neatkarīgi no tā, būvatļauja ir saņemta vai nav. Piemērojot, pašrisku EUR 1 500,00, neatkarīgi no tā, būvatļauja ir saņemta vai nav. 
4.4.6. Zādzība bez ielaušanās, piesavināšanās vai zaudējums citas noziedzīgas darbības rezultātā, izņemot zādzību ar ielaušanos, laupīšanu vai vandālismu ar apakšlimitu EUR 5 000,00 un pašrisku EUR 300,00 un nosacījumu, ka ir pierādāmi negadījuma apstākļi un zaudējuma esamība nav konstatēta veicot inventarizāciju. 
4.5. Pretendenta noteiktie izņēmumi un ierobežojumi visu risku segumā un piedāvājums papildus apdrošināšanas riskiem tiks vērtēti saskaņā ar Nolikuma 4.4. punktā noteikto.
4.6. Apdrošināšanas līgumam ir jāparedz papildus apdrošināšanas objekta zaudējumiem vai bojājumiem segt arī glābšanas, attīrīšanas un būvgružu izvešanas darbu veikšanu un atlīdzības limits par šiem darbiem nevar būt mazāks kā EUR 50 000,00 par katru apdrošināšanas gadījumu. Par glābšanas un attīrīšanas izdevumiem tiek uzskatīti:
· visi pieteiktie un pierādītie apdrošinātā saprātīgie izdevumi neatliekamai bojājumu novēršanai, zaudējumu samazināšanai un glābšanas pasākumiem;
· visi pieteiktie un pierādītie ugunsdzēsības izdevumi, kas pamatoti radušies un nepieciešami, lai novērstu apdrošinātā īpašuma bojāeju vai samazinātu zaudējumus, izņemot darba samaksu un darba samaksai pielīdzināmos maksājumus;
· izmaksas par drupu novākšanu un attīrīšanas darbiem, ka arī bojātā apdrošinātā īpašuma aizvākšanu un iznīcināšanu, par iekārtu demontēšanu, ēku daļu izlaušanu, nojaukšanu vai atvērumu paplašināšanu.

5. PAPILDUS PRASĪBAS:
5.1. Veicot apdrošināšanas atlīdzības aprēķinu, pretendents nedrīkst aprēķināt nolietojumu, izņemot gadījumus, ja Ēkas vai to daļas nolietojums ir pārsniedzis 30% no atjaunošanas vērtības, vai to nolietojuma procentu, kādu pretendents ir piedāvājis iepirkumā. 
5.2. Apdrošināšanas segumam jābūt spēkā arī veicamo rekonstrukcijas vai remontu darbu laikā, ja šādu darbību veikšanai nav nepieciešama būvatļauja.
5.3. Ēku stiklojums tiek apdrošināts bez atsevišķas virsmas laukuma ierobežojuma.
5.4. Apdrošinātājam nav tiesību atteikt zaudējumu atlīdzības izmaksu gadījumā, ja VUGD priekšrakstā minēto pasākumu savlaicīga neizpilde nav cēloņsakarīgi saistīta ar apdrošināšanas gadījuma iestāšanos vai apmēru.
5.5. Pretendents nedrīkst piemērot zemapdrošināšanu Apdrošināšanas līguma likuma 46. panta noteiktajā kārtībā. 
5.6. Apdrošināšana ir spēkā un darbojas arī ja, apdrošināšanas gadījums ir iestājies attiecīgā apdrošinātā nekustamā īpašumā strādājoša darbinieka vai audzēkņa ļaunprātīgas rīcības un/vai rupjas neuzmanības dēļ, kā arī gadījumos, ja nekustamais īpašums tiek iznomāts un apdrošināšanas gadījums iestājies nomnieka ļaunprātīgas rīcības un/vai rupjas neuzmanības dēļ.
5.7.  Apdrošināmā objekta nenodošana ekspluatācijā nevar būt par iemeslu apdrošināšanas atlīdzības atteikumam, izņemot gadījumus, kad negadījumam ir cēloņsakarība ar ēkas nenodošanu ekspluatācijā (nav ievēroti drošības normatīvi).
5.8. Par trešo personu apdrošināšanas līguma izpratnē tiek uzskatīta jebkura fiziska vai juridiska persona, izņemot Talsu novada domes un citu pašvaldības iestāžu, kuru īpašumā atrodas apdrošināšanas objekti, vadību - domes deputāti, priekšsēdētāji, nodaļu un departamentu vadītāji. Pārējās fiziskās personas, kurām ar Talsu novada domi vai citu pašvaldības iestādi, kuras īpašumā atrodas apdrošināšanas objekti, pastāv darba attiecības, kā arī mācību iestāžu audzēkņi, tiek uzskatītas par trešajām personām.
5.9. Apdrošināšanas atlīdzība nevar tikt atteikta vai samazināta vieglas neuzmanības dēļ.
5.10. Pretrunu gadījumā starp apdrošināšanas sabiedrības noteikumiem un tehnisko specifikāciju, noteicošais ir tehniskajā specifikācijā rakstītais.
5.11. Jebkura papildus ierobežojuma noteikšana, kas pasliktina Tehniskajā specifikācijā noteiktās prasības, nav pieļaujama. 

6. PAŠRISKS:
6.1. Pašrisks par katru apdrošināšanas gadījumu ir ne lielāks kā EUR 250,00 nekustamajam īpašumam un EUR 140,00 kustamajai mantai. 
6.2. Pašrisks uguns riskam koka ēkām ir kāds no sekojošiem variantiem:
6.2.1. pašrisks koka ēkām netiek atsevišķi noteikts;
6.2.2. 5% no zaudējuma, bet ne mazāk kā EUR 500,00;
6.2.3. 10% no zaudējuma, bet ne mazāk kā EUR 1 000,00;
6.3. Ja zaudējums ir nodarīts vairākām Ēkām vienā apdrošināšanas gadījumā, jāpiemēro viens pašrisks. 
6.4. Pretendents nedrīkst piemērot procentuālo pašrisku, izņemot pašrisku koka ēkām, kuru pretendents drīkst piedāvāt saskaņā ar 6.2.apakšpunktu.
6.5. Pašrisks stiklojumam ir EUR 70,00.

7. PRĒMIJAS SAMAKSAS KĀRTĪBA:
Polises prēmija tiks apmaksāta vienā maksājumā 30 (trīsdesmit) dienu laikā no rēķina saņemšanas dienas.

8. APAKŠLIMITI:
Apdrošināšanas atlīdzība nedrīkst būt papildus ierobežota ar jebkādiem apakšlimitiem atsevišķiem riskiem un/vai objektiem, kas nav paredzēti šajā Tehniskajā specifikācijā. Izņēmums var būt sala iedarbības un sienu apzīmēšanas rezultātā radušies zaudējumi, par kuriem var tikt piemērota atruna, kas paredz, ka šādi zaudējumi katram apdrošināmajam objektam tiek kompensēti ierobežotu reižu skaitu.

9. APDROŠINĀŠANAS GADĪJUMA REGULĒŠANA:
9.1. Pretendentam ir jānodrošina pasūtītājam iespēja attālināti pieteikt apdrošināšanas gadījumu informāciju sniedzot pa telefonu, aizpildot pieteikumu tiešsaistē internetā, nosūtot pieteikumu pa faksu vai e-pastu.  Pasūtītājam ir jāparedz tiesības par iestājušos apdrošināšanas gadījumu informēt pretendentu pēc iespējas ātrāk, bet vismaz 5 (piecu) darba dienu laikā no zaudējuma atklāšanas.
9.2. Pretendentam ir jānodrošina apdrošināšanas gadījumā bojātā īpašuma apskati 3(trīs) darba dienu laikā pēc pieteikuma saņemšanas, pretējā gadījumā pasūtītājam ir tiesības veikt bojātā īpašuma fotofiksāciju un uzsākt īpašuma atjaunošanu to nesaskaņojot ar Pretendentu.
9.3. Pretendentam jānodrošina zaudējumu apmēru apliecinošo aprēķinu un tāmju izskatīšana un to apmēru apstiprināšana, iekļaujot Pasūtītājam tiesības izskatīt un sniegt savus iebildumus par tāmēm, 10 (desmit) darba dienu laikā no visu nepieciešamo dokumentu saņemšanas dienas. 
9.4. Maksimālais termiņš, kādā Pretendents apņemas izskatīt Pasūtītāja pieteikumus par apdrošināšanas gadījuma iestāšanos, veikt Pasūtītāja apdrošinātā objekta apskati (ja nepieciešams) un sagatavot rakstisku pieprasījumu Pasūtītājam ar precīzu visas dokumentācijas sarakstu, kas nepieciešama izmaksu lietas izskatīšanai un lēmuma pieņemšanai par tālākajām darbībām konkrētajā situācijā ir 5 (piecas) darba dienas.
9.5. Maksimālais termiņš, kurā Pretendents apņemas iepazīties ar Pasūtītāja iesniegtās dokumentācijas saturu un pieņemt lēmumu par atlīdzības izmaksu vai rakstiskā veidā sagatavot un iesniegt Pasūtītājam konkrētus iebildumus attiecībā uz sākotnēji iesniegtās dokumentācijas saturu vai tml., ir 10 (desmit) darba dienas.
9.6. Maksimālais termiņš, kurā Pretendents apņemas iepazīties ar Pasūtītāja papildus iesniegtās dokumentācijas saturu un veiktajiem labojumiem informācijā atbilstoši Pretendenta izvirzītajām prasībām un pieņemt lēmumu par atlīdzības izmaksu – 10 (desmit) darba dienas. Papildu dokumenti vai labojumi jau iepriekš iesniegtajos dokumentos var tikt pieprasīti tikai un vienīgi uz abpusējas vienošanās starp Pasūtītāju un Pretendentu pamata. Ja apdrošinātājs pieņēmis lēmumu par atteikumu izmaksāt apdrošināšanas atlīdzību, tas nosūta Pasūtītājam motivētu paziņojumu par atteikumu izmaksāt apdrošināšanas atlīdzību.
9.7. Maksimālais termiņš, kurā Pretendents veic atlīdzību izmaksas pēc lēmuma pieņemšanas, ir 10 (desmit) darba dienas, ja izmaksājamās atlīdzības apmērs nepārsniedz EUR 150 000,00 un 30 (trīsdesmit) darba dienas, ja izmaksājamās atlīdzības apmērs pārsniedz EUR 150 000,00.
9.7.1. Zaudējumiem līdz EUR 1 500,00 vai zaudējumiem stiklojumam (bez zaudējuma apmēra ierobežojuma) – saskaņojums par apdrošināšanas atlīdzības izmaksu tiek veikts 3 (trīs) darba dienu laikā no pieteikuma par apdrošināšanas gadījuma iestāšanos saņemšanas brīža.
9.7.2. Regresa prasība par izmaksāto apdrošināšanas atlīdzību netiek vērsta pret Pasūtītāju un tā darbiniekiem, izņemot, ja darbinieki ir rīkojušies ar ļaunu nolūku.

